Doložka vybraných vplyvov

A.1. 	Názov materiálu: Vytvorenie legislatívnej a administratívno-technickej platformy pilotného projektu Kontraktačnej autority na MF SR
        
Termín začatia a ukončenia PPK: 3. 2. 2011 – 17. 2. 2011

A.2. Vplyvy:

	Pozitívne* 	Žiadne*	Negatívne*	
1. Vplyvy na rozpočet verejnej správy
	X		X	
2. Vplyvy na podnikateľské prostredie – dochádza k zvýšeniu regulačného zaťaženia?	X			
3, Sociálne vplyvy 
– vplyvy  na hospodárenie obyvateľstva,
-sociálnu exklúziu,
-  rovnosť príležitostí a rodovú rovnosť a vplyvy na zamestnanosť		X		
4. Vplyvy na životné prostredie		X		
5. Vplyvy na informatizáciu spoločnosti	X			
* Predkladateľ označí znakom x zodpovedajúci vplyv (pozitívny, negatívny, žiadny), ktorý návrh prináša v každej oblasti posudzovania vplyvov. Návrh môže mať v jednej oblasti zároveň pozitívny aj negatívny vplyv, v tom prípade predkladateľ označí obe možnosti. Bližšie vysvetlenie označených vplyvov bude obsahovať analýza vplyvov. Isté vysvetlenie, či bilanciu vplyvov (sumárne zhodnotenie, ktorý vplyv v danej oblasti prevažuje) môže predkladateľ uviesť v poznámke.

A.3. Poznámky

1.	K stanovisku Ministerstva financií SR

Pri zriadení kontraktačnej autority budú využité existujúce rozpočtové a personálne kapacity odboru pre centrálne verejné obstarávanie Ministerstva financií SR a dotknutých organizačných útvarov Ministerstva financií SR, bez zvýšených nárokov na štátny rozpočet. Centralizácia verejného obstarávania prostredníctvom zriadenia kontraktačnej autority má za cieľ zefektívniť proces verejného obstarávania, dosiahnuť hospodárnejšie, efektívnejšie, účelnejšie a transparentnejšie vynakladanie verejných prostriedkov. Pozitívny dopad však v súčasnosti nie je možné kvantifikovať.

2.	K stanovisku Ministerstva hospodárstva SR

Doložka vplyvov bola doplnená a bola dopracovaná aj analýza vplyvov na podnikateľské prostredie.

A.4. Alternatívne riešenia

A.5. Stanovisko gestorov 

1.	Ministerstvo financií SR, sekcia rozpočtovej politiky

Sekcia rozpočtovej politiky ako gestor posudzovania návrhu za oblasť vplyvov na rozpočet verejnej správy a zamestnanosť vo verejnej správe zobrala na vedomie, že na zriadenie Kontraktačnej autority ako špecializovaného organizačného útvaru Ministerstva financií SR budú využité existujúce rozpočtové a personálne kapacity, a teda si nevyžiada dodatočné výdavky zo štátneho rozpočtu. Napriek uvedenému nie je možné súhlasiť s tvrdením, že vplyv predloženého materiálu na rozpočet verejnej správy je žiadny. Potreba prostriedkov zo štátneho rozpočtu na zabezpečenie projektu avizuje negatívny vplyv na štátny rozpočet, napriek tomu, že dané prostriedky sú v rozpočte zabezpečené. V nadväznosti na uvedené žiadajú dopracovať doložku vplyvov, v súlade s aktualizovanou Jednotnou metodikou na posudzovanie vybraných vplyvov.

2.	Ministerstvo hospodárstva SR, Inštitút hospodárskych analýz

Inštitút hospodárskych analýz ako gestor posudzovania návrhu za oblasť vplyvov na podnikateľské prostredie žiadal doplniť do doložky vplyvov, že materiál očakáva pozitívny vplyv na podnikateľské prostredie, vzhľadom na skutočnosť, že elektronizáciou procesu verejného obstarávania v predloženom znení sa má zabezpečiť prístup k zákazkám pre širší okruh podnikateľských subjektov (čo má prispieť k vyššej konkurencii a  tým aj k vyššiemu tlaku na predkladanie cenovo alebo ekonomicky najvýhodnejších ponúk), a ako je uvedené, takéto riešenie vysoko pravdepodobne podporí regionálnu zamestnanosť a lokálnych malých a stredných podnikateľov (napr. v prípade teritoriálnych dôvodov). 
V tomto zmysle bolo potrebné dopracovať i analýzu vplyvov na podnikateľské prostredie.

3.	Ministerstvo práce, sociálnych vecí a rodiny SR

Ministerstvo práce, sociálnych vecí a rodiny SR ako gestor posudzovania návrhu za oblasť sociálnych vplyvov  a vplyvov na zamestnanosť  súhlasí s doložkou vybraných vplyvov v časti sociálne vplyvy, pripravenou k predloženému návrhu.

4.	Ministerstvo životného prostredia SR

Ministerstvo životného prostredia SR ako gestor za oblasť vplyvov na životné prostredie nemá k doložke vybraných vplyvov žiadne pripomienky.

5.	Ministerstvo financií SR, sekcia informatizácie spoločnosti

Sekcia informatizácie spoločnosti ako gestor posudzovania návrhu za oblasť vplyvov na informatizáciu spoločnosti nemá pripomienky k doložke vybraných vplyvov z hľadiska vplyvov na informatizáciu spoločnosti a zároveň súhlasí s analýzou vplyvov na túto oblasť.